Phantom Ray - prva Boeingova bespilotna letjelica
Koncept bespilotne letjelice ne podrazumijeva zamjenu pilota, već dopunu misija lovaca-bombardera
Phantom Ray može podržavati vojne misije na više načina, uključujući elektronsko prisluškivanje, izviđanje, punjenje gorivom u zraku, lansiranje raketa i napade na zračnu obranu protivnika Na financijskim tržištima splasnuo je jučerašnji entuzijazam oko mjera za spašavanje eura. Stručnjaci ne vjeruju da je paket pomoći dugoročno rješenje za krizu. U Sjedinjenim Državama, pak, Boeing je ponosno predstavio svoj novi proizvod. Prva Boeingova bespilotna letjelica veličine uobičajenog borbenog vojnog zrakoplova nazvana je Phantom Ray. Ova letjelica platforma je za ispitivanje novih naprednih tehnologija u koju Boeing polaže velike nade. Phantom Ray može podržavati vojne misije na više načina, uključujući elektronsko prisluškivanje, izviđanje, punjenje gorivom u zraku, lansiranje raketa i napade na zračnu obranu protivnika. Letjelicu kontrolira pilot putem kompjutora sa zemlje. Craig Brown direktor je ovog projekta: “Ideja bespilotnih letjelica nije da se zamijeni pilot već da se dopuni misija lovaca-bombardera." Od prosinca ove godine Boeing će održavati demonstrativne letove nadajući se da će privući zanimanje Pentagona.